Me Naiset – Blogit | Elämän keskivaiheilla – Aina ei tarvi jaksaa
klo 10:43 | 2.4.2018
Tämä ajatus on niin totta. On lähes mahdotonta olla aina onnellinen. Onni vaihtelee kovastikin. Ja jokaisen ihmisen kohdalle osuu varmastikin niitä onnellisia ja onnettomia hetkiä.
Omalla kohdallani on ollut näitä vaihteluita. Ihminen kehittyy ikääntymisen myötä. Omat kokemukset elämästä vaikuttavat siihen, mihin suuntaan kehitymme.
Itse muutan toimintaani siihen suuntaan, että voisin olla onnellinen. Varmaan aika moni muukin pyrkii näin tekemään. Kukapa ei haluaisi olla onnellisempi.
Mutta on myös hyvä, että ihminen kestää sen, että aina ei voi olla onnellinen. Aina ei tarvitse muuttaa itseään, jotta voisi olla onnellisempi.
Onnellisuus on ehkä nykyään vähän liiankin yliarvostettua. Elämän ei tarvitse koko aikaa olla onnellista. Ennen ihmiset elivät hyvinkin onnettomasti koko elämänsä. Kun olit onnettomiin olosuhteisiin syntynyt niin elämäsi saattoi jatkua onnettomana kuolemaan asti.
Minulle onnellisuus on sitä, että saan elää vapaasti ja pystyn elättämään itseni. Ja onhan se kivaa, että olen löytänyt kivan miehen, joka välittää minusta. Ja lapsilla on asiat kunnossa. Ihan perusasiat tekee onnelliseksi.
klo 10:41 | 1.4.2018
Tässä Mark Twainin ( 1835-1910 ) lainauksessa on ihana ajatus siitä, miten jokaisesta päivästä on mahdollista tehdä kaunis.
Se on totta, että omalla ajattelullaan ja suhtautumisellaan voi paljon vaikuttaa siihen, millainen on sinun päiväsi.
Itse olen kokenut, että eivät ne kaikki päivät aina niin kauniita ole. Elämään mahtuu paljon rumia päiviä, jolloin voi vain toivoa, että seuraava olisi kauniimpi.
Mutta ehkä juuri tänään on helppo ajatella, että onpa kaunis päivä, kun aurinko paistaa ja on pääsiäinen.
Lähtekää ulkoilemaan kaikki ja nauttikaa auringonpaisteesta!